17. ΝΟΜΟΣ υπ΄ αριθ. 1982 της 5/6 Φεβρ. 1952 (ΦΕΚ Α΄ 24) Περί συμπληρώσεως των περί οργανώσεως και οικονομικής μερίμνης εν τω στρατώ Ξηράς διατάξεων. Άρθρ.1.-1.Ο Αρχηγός του (Γ.Ε.Σ.) Γενικού Επιτελείου Στρατού επί πλέον των παρασχεθεισών αυτώ δια του Ν.Δ. 583/48 “περί οργανώσεως και οικονομικής μερίμνης εν τω στρατώ Ξηράς” και του εις εκτέλεσιν τούτου Β.Δ. της 16.6.48 οικονομικών δικαιοδοσιών και αρμοδιοτήτων καθίσταται αρμόδιος δια την διάθεσιν πιστώσεων προς τον ασκούντα τα καθήκοντα του πρωτεύοντος διατάκτου του Κλάδου Ξηράς του Υπουργείου Εθνικής Αμύνης, επί σκοπώ εκτελέσεως στρατιωτικών έργων και τοιούτων οχυρώσεως. 2.Αι ανωτέρω πιστώσεις δύνανται, δια διαταγής τούτου να μεταβιβάζωνται εν όλω ή εν μέρει εις τους δευτερεύοντας διατάκτας των Μ. Μονάδων δια την εκτέλεσιν στρατιωτικών έργων και τοιούτων οχυρώσεως. Άρθρ.2.-1.Ο Διοικητής της Μεγάλης Μονάδος εις την περίπτωσιν του προηγουμένου άρθρου διατάσσει την εκτέλεσιν στρατιωτικών έργων και έργων οχυρώσεως και εγκρίνει δαπάνας εντός των μεταβιβασθεισών αυτώ πιστώσεων. 2.Προς τον σκοπόν τούτον, δύναται να διατάσση και επίταξιν των αναγκαίων μηχανημάτων, εργαλείων και υλικών, κατόπιν εξουσιοδοτήσεως του Αρχηγού του Γ.Ε.Σ. Άρθρ.3.-1.Η εκτέλεσις των έργων οχυρώσεως ως και των στρατιωτικών εν γένει έργων ενεργείται κατά τας διατάξεις του Α.Ν. 1872/39 “περί εκτελέσεως έργων οχυρώσεως” και του Α.Ν. 1739/39 “περί εκτελέσεως στρατιωτικών έργων” ως ούτος ετροποποιήθη και συνεπληρώθη μεταγενεστέρως και συμφώνως προς τας παρεχομένας υπό του Γ.Ε.Σ. εις τας Μ. Μονάδας γενικάς οδηγίας και κατευθύνσεις. 2.Τα εις τον Α.Ν. 1872/39 “περί εκτελέσεως έργων οχυρώσεως” προβλεπόμενα χρηματικά όρια αυξάνονται εις το εκατονταπλάσιον. Άρθρ.4.-1.Ο Διοικητής της Μεγάλης Μονάδος, κατά την εκτέλεσιν των έργων οχυρώσεως, περιβάλλεται δια των δικαιωμάτων και καθηκόντων του Διοικητού Φρουρίου ως ταύτα διαγράφονται υπό του Α.Ν. 1872/39. 2.Τα κατά την προηγουμένην παράγραφον παρεχόμενα εις τους Διοικητάς των Μ. Μονάδων δικαιώματα δύνανται να περιστέλλωνται δια διαταγής του Αρχηγού του Γ.Ε.Σ. Άρθρ.5.-Αι συμφώνως προς τας διατάξεις των προηγουμένων άρθρων εκδοθείσαι πράξεις θεωρούνται έγκυροι και ισχυραί αφ΄ ης εξεδόθησαν. Στρατιωτικά Έργα εν γένει 36.Ζ.β.17-18 Άρθρ.6.-1.Πρωτεύων διατάκτης θεωρείται ο Β΄ Υπαρχηγός Γ.Ε.Στρατού. 2.Εν περιπτώσει καταργήσεως της θέσεως του Β. Υπαρχηγού του Γ.Ε.Σ., τας οικονομικάς δικαιοδοσίας και αρμοδιότητας αυτού ασκεί Ανώτατος Αξιωματικός από του βαθμού του Υποστρατήγου και άνω εκ των υπηρετούντων εις το Γ.Ε.Σ., οριζόμενος δι΄ αποφάσεως του Αρχηγού του Γ.Ε.Σ., δημοσιευομένης εις την Εφημερίδα της Κυβερνήσεως. Άρθρ.7.-1.Δια Β.Δ/τος εκδιδομένου εφ΄ άπαξ προτάσει του επί της Εθνικής Αμύνης και Οικονομικών Υπουργών, δύνανται να επεκταθώσιν αι διατάξεις του Α.Ν. 1872/1939 “περί εκτελέσεως έργων οχυρώσεως”, εν όλω ή εν μέρει επί της εκτελέσεως των έργων αρμοδιότητος αεροπορίας εν τοις Αεροδρομίοις, προσαρμοζόμενα εις τας περί οργανώσεως και διοικήσεως της Αεροπορίας ισχυούσας αντιστοίχους διατάξεις. 2.Η παρ. 6, του άρθρ. 61 του από 30.12.39 Β. Δ/τος “περί κανονισμού εκτελέσεως Στρατιωτικών έργων”, ως αύτη ετροποποιήθη μεταγενεστέρως, ισχύει και δια του οπλίτας τους ανήκοντας εις Μονάδας κατασκευών της Ελληνικής Βασιλικής Αεροπορίας. Άρθρ.8.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 